APSTIPRINĀTI

ar VAS „Latvijas dzelzceļš”

Valdes 15.augusta 2022.gada

lēmumu Nr.VL-1.6/262-2022

**Kravas vagonu tehniskās pārbaudes pakalpojumu sniegšanas noteikumi**

*(ar grozījumiem, kas apstiprināti ar valsts akciju sabiedrības „Latvijas dzelzceļš” Valdes 28.11.2022. lēmumu Nr.VL-1.6/377-2022)*

**1. Lietotie termini un saīsinājumi**

1.1. LDz – valsts akciju sabiedrība „Latvijas dzelzceļš”;

1.2. VTAP – LDz Vagonu tehniskās apkopes punkts, speciāli aprīkota vieta, kurā ir iespējams veikt atkabes un bezatkabes vagonu remontu;

1.3. ABD PV – Sadraudzības dalībvalstu Dzelzceļa transporta padomes dzelzceļu administrāciju Informatīvā skaitļošanas centra kravas vagonu parka automatizētā datu bāze (kartotēka) (Maskava, Krievijas Federācija);

1.4. TEN – Ministru kabineta 2010.gada 3.augusta noteikumi Nr.724 „Dzelzceļa tehniskās ekspluatācijas noteikumi”;

1.5. vagons (vagoni) - kravas vagons, kas plānots pārvadāšanai pa LDz pārvaldībā esošiem publiskās lietošanas dzelzceļa infrastruktūras sliežu ceļiem;

1.6. Pasūtītājs – komersants, kas pasūta pakalpojumu (pārvadātājs, kravas saņēmējs/nosūtītājs, vagona īpašnieks, vagona nomnieks, vagona turētājs, vagonu remontuzņēmums).

**2. Vispārīgie noteikumi**

2.1. Kravas vagonu tehniskās pārbaudes pakalpojumu sniegšanas noteikumi (turpmāk - Noteikumi) izstrādāti, vadoties no Dzelzceļa likuma un citiem Latvijas Republikas tiesību aktiem, LDz spēkā esošajiem normatīviem, normatīvi tehniskajiem dokumentiem un tehnoloģiskajiem procesiem.

2.2. Noteikumu mērķis ir noteikt kārtību, kādā LDz sniedz kravas vagonu tehniskās pārbaudes pakalpojumus, kuri nav aprakstīti valsts akciju sabiedrības ”Latvijas dzelzceļš” noteikumos “Kravas vagonu tehniskās apkopes pakalpojuma sniegšanas noteikumi” (jaunā redakcija apstiprināta ar Valdes 2021.gada 27.decembra lēmumu Nr.VL-58/459 un publicēta LDz tīmekļa vietnē www.ldz.lv). Noteikumi nosaka šādu pakalpojumu (turpmāk – pakalpojumi) sniegšanas kārtību:

2.2.1. no kustības īslaicīgi atstādinātā kravas vilciena sastāva pilnīgā bremžu pārbaude (vilciena “pacelšana”);

2.2.2. kravas vagona, sagatavojot to pārvadājumam, tehniskā pārbaude ārpus VTAP vagonu apskatītāju (remontētāju) pastāvīgās atrašanās vietas, tai skaitā privātās lietošanas dzelzceļa infrastruktūrā;

2.2.3. vagona apskate, tehniskā stāvokļa noteikšana un aktu VU-23, VU-25, VU-26, formas vai vispārējā parauga akta (par vagona tehnisko stāvokli) sastādīšana;

2.2.4. vagona, kas atrodas ilgstošā (vairāk par 6 mēnešiem) dīkstāvē, pārbaude, sagatavojot to pārdislocēšanai remontuzņēmumam vai utilizācijai;

2.3. Noteikumu spēkā esošā redakcija ir pieejama LDz tīmekļa vietnē [www.ldz.lv](http://www.ldz.lv).

2.4. Ja LDz veic Noteikumu grozījumus (tajā skaitā cenas grozījumus), grozījumi un to spēkā stāšanās datums tiek publicēti LDz tīmekļa vietnē 10 (desmit) dienas pirms grozījumu stāšanās spēkā.

**3. Pakalpojumu pasūtīšanas kārtība**

3.1. Pasūtītājs pakalpojumu pasūtīšanai iesniedz LDz attiecīgo pieteikumu, nosūtot to elektroniskā veidā VTAP, kura apkalpojamais iecirknis iekļauj staciju, kur atrodas vagons/vagoni vai kurai ir savienojums ar privātās lietošanas dzelzceļa infrastruktūru, kur atrodas vagons/vagoni. Pieteikumu formas ir noteiktas Noteikumu **1.pielikumā**, VTAP apkalpojamo iecirkņu saraksts ir Noteikumu **2.pielikumā**.

3.2. Pasūtītājs nosūta LDz pieteikumu:

- ne vēlāk par **4 stundām pirms** vēlamā pakalpojuma saņemšanas laika - ja pakalpojums būs nepieciešams laikā no plkst**. 08.00. līdz 20.00**;

- ne vēlāk kā **līdz plkst.17.00** - ja pakalpojums būs nepieciešams laikā no plkst. **20.00 līdz 08.00**.

3.3. Pieteikumu nosūta uz e-pasta adresi:

3.3.1. Rēzeknes VTAP – pto1rez@ldz.lv;

3.3.2. Daugavpils VTAP – ptos2-d@ldz.lv;

3.3.3. Šķirotavas VTAP- ptojshk@ldz.lv;

3.3.4. Jelgavas VTAP – pto2jel@ldz.lv;

3.3.5. Ventspils VTAP – pto1vent@ldz.lv;

3.3.6. Liepājas VTAP – pto1liep@ldz.lv.

3.4. Saņemot Pasūtītāja pieteikumu, VTAP izskata iespēju to izpildīt un no Noteikumu 3.3.punktā norādītās e-pasta adreses nosūta atbildi “Apstiprināts” vai sazinās ar pieteikumā norādīto kontaktpersonu, lai precizētu nepieciešamo informāciju un pakalpojuma sniegšanas laiku.

**4. Pakalpojuma “****no kustības īslaicīgi atstādinātā kravas vilciena sastāva pilnīgā bremžu pārbaude** **(vilciena “pacelšana”)” sniegšanas kārtība**

4.1. pamatojoties uz Pasūtītāja pieteikumu, VTAP darbinieks/i izbrauc uz staciju, kur tiks sniegts pakalpojums;

4.2. pēc lokomotīves piekabināšanas un gaisa šļūtenes savienošanas, ejot gar sastāvu no vienas puses, pārbauda bremžu iekārtas stāvokli un novērš atklātās gaisa noplūdes; pārbauda brīvu saspiestā gaisa caurplūdi līdz vilciena sastāva astes vagonam un vilciena bremžu gaisa maģistrāles veselumu, pēc vilciena bremžu tīkla pilnīgas uzlādes, atverot astes vagona galakrānu uz 8-10 sekundēm;

4.3. veic bremžu atlaišanas laika mērīšanu divos pēdējos vagonos, līdz bremžu kluči sāk atiet no riteņiem;

4.4. veic spiediena mērīšanu vilciena astes vagona bremžu maģistrālē;

4.5. uzstāda astes signālu;

4.6. ejot gar sastāvu no otras puses, pārbauda katra vagona bremžu darbību nobremzēšanas laikā pēc cilindra kāta iziešanas lieluma un bremžu kluču piespiešanās pie riteņiem;

4.7. ejot gar sastāvu, pārbauda katra vagona cilindra kāta ieiešanu un kluču atiešanu no riteņiem pēc bremžu atlaišanas;

4.8. par atklātiem ritošā sastāva bojājumiem, detaļu iztrūkumu vai komercbojājumiem, kas apdraud vilcienu kustību, paziņo vilces līdzekļa vadītājam, nosaucot vagonu numurus, lai Pasūtītājs pieņemtu lēmumu par tālāko rīcību;

4.9. pēc bremžu pilnīgās pārbaudes pabeigšanas izdod vilces līdzekļa vadītājam VU-45 formas Izziņu par bremzēm;

4.10. pēc vilciena sastāva tehniskās apkopes pabeigšanas vilciena gatavību braukšanai atzīmē žurnālā „Vagonu tehniskās apkopes un komercapskates žurnāls” (TEN 14.pielikums).

**5. Pakalpojuma** **“****vagona/u, sagatavojot tos pārvadājumam, tehniskā pārbaude ārpus VTAP vagonu apskatītāju (remontētāju) pastāvīgās atrašanās vietas, tai skaitā privātās lietošanas dzelzceļa infrastruktūrā” sniegšanas kārtība**

5.1. pamatojoties uz Pasūtītāja pieteikumu, VTAP darbinieks sazinās ar Pasūtītāja pieteikumā norādīto personu un saskaņo ierašanās vietu un laiku;

5.2. izmantojot ABD PV izziņas 204, 118, 2610, 2612 informāciju un uz vagona virsbūves esošo trafaretu datus, pārbauda starpremontu normatīvu pēc kalendārā termiņa, starpremontu normatīvu pēc nobraukuma, zīmes un ierakstus par vagonu remontu, vagonu numerāciju, valsts piederības kodu, kā arī reģistrāciju ABD PV;

5.3. apskatot vagonu, nosaka vagona ritošās daļas, riteņpāru, bukšu mezgla, vagona rāmja un virsbūves, bremžu iekārtas, automātiskās sakabes tehnisko stāvokli un darbderīgumu;

5.4. uz vietas novērš atklātos vagonu tehniskos bojājumus, bet, ja to nav iespējams izdarīt, vagons tiek atzīts par nederīgu kravas iekraušanai. Par vagoniem, kas tiek atzīti par nederīgiem iekraušanai, informē Pasūtītāju;

5.5. saņemot Pasūtītāja lēmumu par vagona remonta veikšanu, noformē atbilstošu izziņu vagona nosūtīšanai uz kārtējo atkabes remontu;

5.6. apstiprina vagona derīgumu vai nederīgumu kravas iekraušanai ar ierakstu žurnālā „Vagonu tehniskās apkopes un komercapskates žurnāls” (TEN 14.pielikums).

***Piezīme*** - pakalpojuma sniegšanas procesā nepārbauda un nenosaka vagona (segto, refrižeratoru sekciju, ARV) ārējā un iekšējā aprīkojuma, cisternas katla, noliešanas-uzpildes un kontroles armatūras, platformas kravas nostiprināšanas noņemamo un nenoņemamo specializēto iekārtu tehnisko stāvokli.

**6. Pakalpojuma “****VU-23, VU-25, VU-26 formas akta vai vispārējā parauga akta (par vagona tehniskā stāvokli) sastādīšana pēc atsevišķa pieprasījuma” sniegšanas kārtība**

6.1. pamatojoties uz Pasūtītāja pieteikumu, VTAP darbinieks sazinās ar Pasūtītāja pieteikumā norādīto personu un saskaņo ierašanās vietu un laiku;

6.2. izmantojot ABD PV izziņas 204, 118, 2610, 2612 informāciju un uz vagona virsbūves esošo trafaretu datus, pārbauda starpremontu normatīvu pēc kalendārā termiņa, starpremontu normatīvu pēc nobraukuma, zīmes un ierakstus par vagona remontu, vagona numerāciju, valsts piederības kodu, kā arī reģistrāciju ABD PV;

6.3. apskatot vagonu, nosaka vagona ritošās daļas, riteņpāru, bukšu mezgla, vagona rāmja un virsbūves, bremžu iekārtas, automātiskās sakabes tehnisko stāvokli un darbderīgumu;

6.4. pēc vagona tehniskās apskates pabeigšanas iesniedz Pasūtītājam pieteikumā pieprasīto aktu.

**7. Pakalpojuma “****vagona, kas atrodas ilgstošā (vairāk par 6 mēnešiem) dīkstāvē, pārbaude, sagatavojot to pārdislocēšanai remontuzņēmumam vai utilizācijai” sniegšanas kārtība**

7.1. pamatojoties uz Pasūtītāja pieteikumu, VTAP darbinieks sazinās ar Pasūtītāja pieteikumā norādīto personu un saskaņo ierašanās vietu un laiku;

7.2. pirms vagonu tehniskās apkopes uzsākšanas, pieprasa izziņu no ABD PV par katra vagona remonta termiņiem (atlikušais kalendāra un nobraukuma termiņš);

7.3. veic riteņpāru apskati, kā arī instrumentālo riteņpāru velšanās virsmas pārbaudi visās riteņpāru redzamajās daļās;

7.4. veic tehnisko diagnosticēšanu katram bukses mezglam:

7.4.1. apskata bukses korpusu, stiprinājuma vāku un tā M20 bultskrūves, skatvāku un tā M12 bultskrūves, labirintgredzenu;

7.4.2. pārbauda bukses korpusa nobīdes lielumu;

7.4.3. apskata riteņpāra ass kakliņa redzamo daļu;

7.4.4. noņem skatvāku, atgriežot M12 bultskrūves;

7.4.5. apskata un pārbauda gultņa gala stiprinājumu: M20 bultskrūves, vai M110 uzgriezni ar sprostplāksni un tās stiprinājuma M12 bultskrūves;

7.4.6. apskata riteņpāra ass gala redzamo daļu, priekšējo vāku (ja tas ir), priekšējā gultņa redzamās daļas un atbalstgredzena redzamo daļu;

7.4.7. pārbauda bukšu mezgla priekšējo daļu uz ūdens un ledus esamību;

7.4.8. novērtē smērvielas derīgumu ekspluatācijai, ja nepieciešams, nomaina smērvielu bukses priekšējā daļā;

7.4.9. pabeidzot bukses mezgla tehnisko diagnosticēšanu, uzstāda skatvāku, nostiprinot to ar M12 bultskrūvēm;

7.5. veic redzamajās daļās vagona ratiņu mezglu un detaļu apskati;

7.6. veic gaisdaļa, autorežīma, bremžu cilindra, krājumrezervuāra, autoregulatora, gaisa vadu un savienotājšļūtenes, atvienošanas un gala krānu, sviru pārvada detaļu ar šarnīru savienojumiem, bremzes kurpju un kluču apskati;

7.7. veic redzamajās daļās autosakabes, vilces apskavas, slāpētājaparāta apskati, veic vagonu grupas pirmā vagona (no vilces līdzekļa piekabināšanas puses) autosakabes pārbaudi ar šablonu Nr.873 un autosakabes mehānismu darbības pārbaudi;

7.8. veic vagona virsbūves apskati: pārbauda vagona izkraušanas ierīces stāvokli, durvis, lūkas, bortus, pārejas tiltiņus (laukumus), bunkurus un cisternas noliešanas ierīču apakšējos vākus;

7.9. veic redzamajās daļās vagona rāmju apskati;

7.10. apstiprina uzrādītā vagona derīgumu iekļaušanai vilciena sastāvā, veicot ierakstu žurnālā „Vagonu tehniskās apkopes un komercapskates žurnāls” (TEN 14.pielikums);

7.11. par atklātajiem ritošā sastāva bojājumiem, detaļu iztrūkumu, kas apdraud vilcienu kustību un neļauj ievietot vagonu vilciena sastāvā, paziņo Pasūtītājām, lai Pasūtītājs pieņemtu lēmumu par tālāko rīcību.

**8. Sniegto pakalpojumu uzskaite**

8.1. Sniegto pakalpojumu uzskaiti LDz veic, pamatojoties uz parakstīto pieņemšanas-nodošanas aktu (turpmāk – Akts), Akta forma ir Noteikumu **3. pielikumā**.

8.2. Pēc pakalpojuma sniegšanas LDz sagatavo aktu, kuru no LDz puses paraksta VTAP priekšnieks. Parakstīto Aktu iesniedz Pasūtītājam parakstīšanai.

8.3. Pasūtītājam ir pienākums parakstīt saņemto Aktu vai izvirzīt iebildumus attiecībā uz Aktā norādītajiem datiem ne vēlāk kā 3 (trīs) darba dienu laikā pēc tā saņemšanas no LDz. Ja Pasūtītājs 3 (trīs) darba dienu laikā nav parakstījis Aktu vai nav iesniedzis LDz iebildumus, tiek uzskatīts, ka pakalpojumu sniegšana ir akceptēta, un Pasūtītājs to ir pieņēmis pēc noklusējuma, kas, savukārt, LDz dod tiesības izrakstīt rēķinu.

**9. Pakalpojumu cenas un norēķinu kārtība**

9.1. Pakalpojumu cenas:

9.1.1. EUR **38,85 (trīsdesmit astoņi eiro 85 centi)** par katra no kustības īslaicīgi atstādinātā kravas vilciena sastāva pilnīgo bremžu pārbaudi (vilciena “pacelšana”);

9.1.2 EUR **7,00 (septiņi eiro 00 centi)** par katra vagona, sagatavojot tos pārvadājumam, tehnisko pārbaudi ārpus VTAP vagonu apskatītāju (remontētāju) pastāvīgās atrašanās vietas, neatkarīgi no pārbaudes rezultāta (derīgs vai nederīgs vagons iekraušanai); *(ar grozījumiem, kas apstiprināti ar valsts akciju sabiedrības „Latvijas dzelzceļš” Valdes 28.11.2022. lēmumu Nr.VL-1.6/377-2022)*

9.1.3. EUR **13,29 (trīspadsmit eiro 29 centi)** par katra VU-23, VU-25, VU-26 formas akta vai vispārējā parauga akta (par vagona tehnisko stāvokli) sastādīšanu; *(ar grozījumiem, kas apstiprināti ar valsts akciju sabiedrības „Latvijas dzelzceļš” Valdes 28.11.2022. lēmumu Nr.VL-1.6/377-2022)*

9.1.4. EUR **18,79 (astoņpadsmit eiro 79 centi)** par katra vagona, kas atrodas ilgstošā (vairāk par 6 mēnešiem) dīkstāvē, pārbaudi, sagatavojot to pārdislocēšanai remontuzņēmumam vai utilizācijai. *(ar grozījumiem, kas apstiprināti ar valsts akciju sabiedrības „Latvijas dzelzceļš” Valdes 28.11.2022. lēmumu Nr.VL-1.6/377-2022)*

9.2. Papildus Pasūtītājs maksā transporta izdevumus **EUR 0,57 (0 eiro 57 centi)** par vienu km par VTAP darbinieku nogādāšanu līdz pakalpojuma sniegšanas vietai, ja tā atrodas ārpus VTAP darbinieku dislokācijas vietas. *(ar grozījumiem, kas apstiprināti ar valsts akciju sabiedrības „Latvijas dzelzceļš” Valdes 28.11.2022. lēmumu Nr.VL-1.6/377-2022)*

9.3. Pakalpojumu cenas ir noteiktas, neieskaitot pievienotās vērtības nodokli (PVN). PVN summa tiks aprēķināta saskaņā ar spēkā esošajiem tiesību aktiem un uzrādīta LDz rēķinos atsevišķi.

9.4. Ja LDz veic cenu grozījumus, jaunas cenas tiek publicētas saskaņā ar Noteikumu 2.4. punkta prasībām.

9.5. Par sniegtajiem pakalpojumiem Pasūtītājs maksā, pamatojoties uz LDz rēķinu šādā kārtībā:

9.5.1. LDz sagatavo rēķinu elektroniski, rēķinā norāda piezīmi „Šis rēķins ir sagatavots elektroniski un derīgs bez paraksta”, sagatavotāju, tā telefona numuru, kā arī Akta numuru un datumu.

9.5.2. Rēķins tiek nosūtīts no LDz e-pasta adreses rekini@ldz.lv uz Pasūtītāja e-pasta adresi, kas ir norādīts Pasūtītāja pieteikumā pakalpojumam.

9.5.3. Pasūtītājs apmaksā rēķinu 10 (desmit) kalendāro dienu laikā, skaitot no rēķina saņemšanas. Rēķina saņemšanas diena ir diena, kad rēķins nosūtīts Pasūtītājam. Par rēķina samaksas brīdi uzskatāma diena, kad nauda ieskaitīta LDz norēķinu kontā.

9.6. Ja rēķina samaksa tiek kavēta, LDz ir tiesības, pamatojoties uz Civillikuma 1668.³ pantu, prasīt un saņemt kavējuma procentus 0,1% apmērā no parāda summas par katru kavējuma kalendāro dienu, bet aprēķinātā procentu summa nedrīkst pārsniegt parāda lielumu.

9.7. Ja Pasūtītājs nav samaksājis par sniegto pakalpojumu, LDz ir tiesības apturēt turpmāko pakalpojumu sniegšanu šim Pasūtītājam līdz parāda samaksas brīdim.

Valdes priekšsēdētājs M.Kleinbergs

Kravas vagonu tehniskās pārbaudes

pakalpojumu sniegšanas noteikumu

**1.pielikums**

**PIETEIKUMU FORMAS**

**Pieteikums pakalpojumam “no kustības īslaicīgi atstādinātā kravas vilciena sastāva pilnīgā bremžu pārbaude (vilciena “pacelšana”)”**

\_\_\_.\_\_\_\_. 20\_\_\_., plkst.\_\_\_\_\_\_\_\_\_

*datums, laiks*

Lūdzu veikt bremžu pārbaudi vilcienam Nr.\_\_\_\_\_, stacijā \_\_\_\_\_\_\_\_\_\_, plānotais nosūtīšanas laiks plkst.\_\_\_\_\_\_.

Ar šo apliecinām, ka Kravas vagonu tehniskās pārbaudes pakalpojumu sniegšanas noteikumi ir skaidri un saprotami, iebildumu un pretenziju nav un garantējam saņemtā pakalpojuma samaksu. Darbu izpildes aktu ir tiesīgs parakstīt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, rēķinu lūdzam nosūtīt uz e-pasta adresi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Papildus informācija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Kontaktpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(vārds, uzvārds, tālr. Nr.)*

Paraksttiesīgās personas paraksts, paraksta atšifrējums\_\_\_\_\_\_\_\_\_\_\_\_\_\_\_\_\_\_\_\_

**Pieteikums pakalpojumam “vagona/u, sagatavojot tos pārvadājumam, tehniskā pārbaude ārpus VTAP vagonu apskatītāju (remontētāju) pastāvīgās atrašanās vietas, tai skaitā privātās lietošanas dzelzceļa infrastruktūrā**

\_\_\_.\_\_\_\_. 20\_\_\_., plkst.\_\_\_\_\_\_\_\_\_

*datums, laiks*

Lūdzu veikt vagonu tehnisko apkopi sagatavošanai pārvadājumiem.

Vagona/ vagonu grupas atrašanās vieta \_\_\_\_\_\_\_\_\_\_\_\_\_ *(norādīt staciju, ceļu).*

Vagona/u Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vagona/u stāvoklis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(norādīt krauts vai tukšs)*

Pārvadājumam plānotās kravas nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kravas saņemšanas stacija un tranzīta dzelzceļi \_\_\_\_\_\_\_\_\_\_\_\_\_\_\_\_\_\_\_\_

Ar šo apliecinām, ka Kravas vagonu tehniskās pārbaudes pakalpojumu sniegšanas noteikumi ir skaidri un saprotami, iebildumu un pretenziju nav un garantējam saņemtā pakalpojuma samaksu. Pakalpojuma pieņemšanas-nodošanas aktu ir tiesīgs parakstīt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, rēķinu lūdzam nosūtīt uz e-pasta adresi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Papildus informācija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Kontaktpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(vārds, uzvārds, tālr. Nr.)*

Paraksttiesīgās personas paraksts, paraksta atšifrējums\_\_\_\_\_\_\_\_\_\_\_\_\_\_\_\_\_\_\_\_

**Pieteikums pakalpojumam “VU-23, VU-25, VU-26 formas akta vai vispārējā parauga akta (par vagona tehniskā stāvokli) sastādīšana pēc atsevišķa pieprasījuma”**

\_\_\_.\_\_\_\_. 20\_\_\_., plkst.\_\_\_\_\_\_\_\_\_

*datums, laiks*

Lūdzu veikt vagona/u apskati, tehniskā stāvokļa noteikšanu un \_\_\_\_\_\_\_\_\_\_\_\_\_\_\_\_\_\_\_\_\_\_\_ *(norādīt akta nosaukumu)* sastādīšanu.

Vagona/ vagonu grupas atrašanās vieta \_\_\_\_\_\_\_\_\_\_\_\_\_ (norādīt staciju, ceļu)

Vagona/u Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vagona/u stāvoklis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (norādīt krauts vai tukšs)

Ar šo apliecinām, ka Kravas vagonu tehniskās pārbaudes pakalpojumu sniegšanas noteikumi ir skaidri un saprotami, iebildumu un pretenziju nav un garantējam saņemtā pakalpojuma samaksu. Pakalpojuma pieņemšanas-nodošanas aktu ir tiesīgs parakstīt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, rēķinu lūdzam nosūtīt uz e-pasta adresi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Papildus informācija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Kontaktpersona *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds, tālr. Nr.)*

Paraksttiesīgās personas paraksts, paraksta atšifrējums\_\_\_\_\_\_\_\_\_\_\_\_\_\_\_\_\_\_\_\_

**Pieteikums pakalpojumam “vagona, kas atrodas ilgstošā (vairāk par 6 mēnešiem) dīkstāvē, pārbaude, sagatavojot tā pārdislocēšanai remontuzņēmumam vai utilizācijai”**

\_\_\_.\_\_\_\_. 20\_\_\_., plkst.\_\_\_\_\_\_\_\_\_

*datums, laiks*

Lūdzu veikt vagonu, kas atrodas ilgstošā (vairāk par 6 mēnešiem) dīkstāvē, tehnisko apkopi.

Vagona/ vagonu grupas atrašanās vieta \_\_\_\_\_\_\_\_\_\_\_\_\_ *(norādīt staciju, ceļu).*

Vagona/u Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vagona/u stāvoklis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(norādīt krauts vai tukšs)*

Vagona saņemšanas stacija un tranzīta dzelzceļi \_\_\_\_\_\_\_\_\_\_\_\_\_\_\_\_\_\_\_\_.

Ar šo apliecinām, ka Kravas vagonu tehniskās pārbaudes pakalpojumu sniegšanas noteikumi ir skaidri un saprotami, iebildumu un pretenziju nav un garantējam saņemtā pakalpojuma samaksu. Pakalpojuma pieņemšanas-nodošanas aktu ir tiesīgs parakstīt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, rēķinu lūdzam nosūtīt uz e-pasta adresi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Papildus informācija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Kontaktpersona *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds, tālr. Nr.)*

Paraksttiesīgās personas paraksts, paraksta atšifrējums\_\_\_\_\_\_\_\_\_\_\_\_\_\_\_\_\_\_\_\_

Kravas vagonu tehniskās pārbaudes

pakalpojumu sniegšanas noteikumu

**2.pielikums**

**ĀRPUS VTAP DISLOKĀCIJAS APKALPOJAMO IECIRKŅU SARAKSTS**

|  |  |
| --- | --- |
| **VTAP Šķirotava** | **VTAP Rēzekne** |
| Šķirotava – Cena | Rēzekne – Daugava |
| Šķirotava – Koknese | Rēzekne – Koknese |
| Šķirotava – Skulte | Rēzekne – Zilupe |
| Šķirotava – Lugaži | Rēzekne – Kārsava |
| Šķirotava – Tukums-1 | Rēzekne – Aglona |
| **VTAP Jelgava** | Pļaviņas – Gulbene |
| Jelgava – Cena | Jaunkalsnava - Veseta |
| Jelgava – Daugava | **VTAP Daugavpils** |
| Jelgava – Saldus | Daugavpils – Eglaine |
| Jelgava – Zvāre | Daugavpils – Indra |
| Jelgava – Meitene | Daugavpils – Aglona |
| Jelgava – Reņģe | Daugavpils – Krustpils |
| **VTAP Ventspils** | Daugavpils – Kurcums |
| Ventspils – Zvāre |  |
| **VTAP Liepāja** |  |
| Liepāja – Saldus |  |

Kravas vagonu tehniskās pārbaudes

pakalpojumu sniegšanas noteikumu

**3.pielikums**

VAS „Latvijas dzelzceļš”

Vagonu apkopes distance

**Kravas vagonu tehniskās pārbaudes pakalpojumu pieņemšanas-nodošanas akts** **Nr.\_\_\_\_\_\_\_\_\_**

\_\_\_.\_\_\_.20\_\_\_. st.\_\_\_\_\_\_\_\_\_ *vieta*

Sastādīts sakarā ar to, ka tika veikts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *pakalpojuma nosaukums/daudzums*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pakalpojuma cena sastāda EUR \_\_\_\_\_.

Vagonu apkopes distances transporta izdevumi par VTAP darbinieku nogādāšanu līdz pakalpojuma sniegšanas vietai (*ja* *pakalpojums tika sniegts ārpus VTAP darbinieku dislokācijas vietas)*: EUR 0,\_\_ (0 eiro \_\_ centi) par \_\_\_\_km.

VTAP priekšnieks \_\_\_\_\_\_\_\_\_\_\_\_\_

 V. uzvārds paraksts

Pasūtītāja pārstāvis \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 V. uzvārds paraksts